**Bengo** é unha das 18 provincias de Angola, localizada no norte. Ten unha área de 33.016 km² e unha poboación de aproximadamente 450.000 habitantes. A cidade de Caxito, no municipio de Dande, é a capital provincial.

Xeografía
---------

Atópase rodeando Luanda, situada a setenta quilómetros de Caxito.
Limita coas provincias de Zaire polo norte, Uige polo nordeste, Cuanza Norte polo leste e Cuanza Sul polo sur.

Nesta provincia sitúase o Parque Nacional de Kissama e a reserva do bosque de Kibinda, rodeado por dous grandes ríos, o Longa e o Kwanza. Este último é navegable ao longo de todo o seu paso polo parque, e até a desembocadura no Océano Atlántico.
A provincia tamén ten un número de lagos, a maior parte nos municipios de Dande e Icolo e Bengo.
É unha provincia costeira, e dispón de praias naturais, como a de Pambala e Libongos, de 7 km de lonxitude.

O clima é de tipo tropical seco, cunha temperatura media de 25 °C, sendo o mes de marzo o máis cálido (33 °C) e xullo o máis fresco (17 °C).

As cidades máis importantes son: Cabo Ledo, Lagoa de Panguila, Porto Kipiri e Funda.

Demografía
----------

A provincia contaba con 166.000 habitantes en 1991, estimándose para o 2006 de 460.508 persoas.

Municipios
----------

Posúe cinco concellos.

| Municipio | Capital | Área (km²) | Pop. (2006 est) |
| --- | --- | --- | --- |
| Ambriz | Ambriz | 4,204 | 16,611 |
| Dande | Caxito | 6,529 | 82,992 |
| Ícolo e Bengo | Catete | 3,819 | 58,830 |
| Nambuangongo | Muxaluando | 5,604 | 110,831 |
| Quiçama | Muxima | 12,046 | 29,905 |

Algunhas fontes tamén inclúen os seguintes municipios na provincia de Bengo: Bula-Atumba, Dembos, e Pango-Aluquém.

Comunas
-------

Componse das seguintes comunas:

|  |  |  |  |
| --- | --- | --- | --- |
| * Ambriz
* Barra do Dande
* Bela Vista
* Bom Jesus
* Bula-Atumba
* Calomboloca
* Catete
* Caxito
 | * Dembo Chio
* Gombe
* Kabiri
* Kage
* Kanacassala
* Kazua
* Kiaje
* Kibaxe
 | * Kicunzo
* Kikabo
* Kixico
* Kixinje
* Mabubas
* Mumbondo
* Muxiluando
* Muxima
 | * Pango-Aluquem
* Paredes
* Piri
* São José das Matas
* Tabi
* Ucua
* Zala
 |

Economía
--------

Bengo.
A principal actividade económica é a agricultura, centrándose no cultivo de café, algodón, iuca, palmeiras, cítricos, bananas e hortalizas. Tamén traballan a madeira, e realizan labores de pesca. Hai artesáns que fan cousas tradicionais do lugar con bambú, madeira, pau preto, bordados.

Tamén hai minería que extrae xofre, xemas, fosfatos, calcarios e cuarzo.

Outro importante motor é a pesca deportiva e a caza.

Linguas
-------

Ademais do portugués, nesta provincia fálase o congo.

Notas
-----

1. ↑  Instituto Nacional de Estatística, Angola. Instituto Nacional de Segurança Social, Angola.  Arquivado 30 de setembro de 2016 en Wayback Machine.
2. ↑  Info-Angola (ed.). "Bengo: Municipios". Arquivado dende o orixinal o 22 de marzo de 2017. Consultado o 16 de xaneiro de 2011.
3. ↑  Info-Angola (ed.). "Bengo: Comunas". Arquivado dende o orixinal o 14 de xuño de 2017. Consultado o 16 de xaneiro de 2011.

Véxase tamén
------------

### Ligazóns externas

* Info-AngolaArquivado 22 de decembro de 2009 en Wayback Machine.

| * v
* c
* e
Provincias de Angola |
| --- |
| 
* Bengo
* Benguela
* Bié
* Cabinda
* Cuando Cubango
* Cuanza Norte
* Cuanza Sul
* Cunene
* Huambo
* Huíla
* Luanda
* Lunda Norte
* Lunda Sul
* Malanje
* Moxico
* Namibe
* Uíge
* Zaire

 |

|  |  |
| --- | --- |
| Control de autoridades | 
* Wd: Q191299
* GEC: 0009133
* GeoNames: 2243598
* MusicBrainz: ID
* OSM: 1802539
* TGN: 1000811

 |